Diari Oficial de la Generalitat Valenciana


Sumari del DOGV 2452, del 17-02-1995 (1995/833868)

ORDRE d'1 de febrer de 1995, de la Conselleria d'Economia i Hisenda, per la qual es regula el procediment de gestió i modificacions del pressupost de despeses de la Generalitat Valenciana per a 1995.
-------------------------------------------------------------------------------------------------------------------------------------------------------------------------------------------------------

Estat**DEROGADA**

Permalink ELI

**https://dogv.gva.es/va/eli/es-vc/o/1995/02/01/(1)/dof/vci/html**

### Dades del document

Número de DOGV
:   2452

Data del DOGV
:   17-02-1995

Secció del DOGV
:   DISPOSICIONS GENERALS

Número del document
:   1995/833868


Data del document
:   01-02-1995

Organisme emissor
:   Conselleria d'Economia i Hisenda

Tipus de document
:   Ordre

Correcció d'errades

Anàlisi jurídica

ORDRE d'1 de febrer de 1995, de la Conselleria d'Economia i Hisenda, per la qual es regula el procediment de gestió i modificacions del pressupost de despeses de la Generalitat Valenciana per a 1995.   
1. De l'àmbit d'aplicació  
Les normes d'aquesta ordre, en els termes que en cada cas s'establesquen, són d'aplicació a la gestió i modificació del pressupost de despeses de la Presidència de la Generalitat Valenciana, de les diferents conselleries i de les seues entitats autònomes, que en virtut del que preveu l'article 35 de la Llei de Pressupostos de la Generalitat Valenciana per a 1995 puguen integrar-se en el pressupost, sense perjudici de les particularitats administratives i comptables d'aquestes últimes.  
2. De la gestió dels diferents capítols de despeses  
A càrrec dels crèdits consignats pressupostàriament, només es podran contraure obligacions derivades de despeses que s'efectuen durant l'any natural de l'exercici pressupostari o aquelles que, sent conseqüència de compromisos de despeses d'exercicis tancats, hagueren estat adquirides com cal.  
A l'efecte de poder comptabilitzar aquelles despeses que manquen dels requisits indicats en el paràgraf anterior, caldrà tramitar, amb caràcter previ, l'expedient que fa referència l'article 31.2 del text refós de la Llei d'Hisenda Pública de la Generalitat Valenciana.  
2.1 De l'adquisició de les estimacions anuals  
2.1.1 Abans de l'inici de l'execució de les despeses previstes en el pressupost per a 1995, els òrgans gestors de cada programa pressupostari hauran de tramitar necessàriament l'adquisició de:  
a) L'anualitat 1995 de les despeses d'abast plurianual derivades de la gestió d'exercicis anteriors.  
b) L'anualitat 1995 de les despeses, amb tramitació anticipada derivades dels expedients iniciats en l'exercici anterior.  
c) Les obligacions degudament adquirides en virtut de l'article 1r. del Decret 29/1991.  
d) Els imports anuals de les subvencions nominatives.  
e) La projecció anual de totes aquelles despeses, de caràcter periòdic en el venciment i fixes en quantia, d'estimació anual:  
e.1) Capítol I. Amb caràcter general, es contrauran els crèdits, en la quantia necessària, per a cobrir el cost compromés fins a desembre de 1995.  
e.2) Capítol II. S'adoptarà, com a criteri general d'adquisició de la despesa, el de l'import obligat en l'exercici 1994; aquesta adquisició es realitzarà, almenys, sobre els següents conceptes de despeses:  
221 Arrendaments de béns:  
221.20 Edificis  
225 Treballs altres empreses:  
225.10 Neteja  
225.20 Seguretat  
25 Concerts sanitaris (només amb relació a aquells que reunesquen els requisits de quantia certa determinada per a l'exercici vigent).  
2.1.2 D'allò que disposa el punt anterior, queden excloses aquelles despeses que siguen conseqüència de l'increment de l'1% en el tipus de gravamen de l'IVA, i també les derivades de liquidacions o modificacions de contractes en vigor, que provinguen d'exercicis anteriors.  
2.1.3 Amb caràcter previ a l'inici de l'execució de les despeses previstes en el pressupost per a 1995, els òrgans gestors també hauran de contraure necessàriament:  
a) La previsió anual de les despeses inherents en el desplegament de cada programa, que siguen susceptibles d'estimació anual. En aquest sentit es comptabilitzaran en fase RA, els següents conceptes de despesa:  
a.1) Capítol II:  
223 Subministraments:  
223.10 Energia elèctrica  
223.20 Aigua  
223.30 Gas  
223.40 Combustible  
224 Transports i Comunicacions;  
224.30 Telèfon  
225 Concerts sanitaris (els de quantia no determinada)  
Les despeses d'aquesta naturalesa hauran de quantificar-se per l'import compromés durant l'exercici 1994.  
a.2) Capítols II i VI:  
L'adquisició dels crèdits previsibles per a les modificacions i pròrrogues de contractes l'efectivitat del quals s'haja de produir a l'inici de l'exercici econòmic.  
a.3) Capítols IV i VII.  
Pel que fa a subvencions genèriques o no nominatives, s'adquiriran, amb anterioritat a la seua convocatòria, els documents comptables en fase RA necessaris, per l'import màxim de les subvencions que s'han de concedir durant l'exercici.  
Aquestes quanties hauran de coincidir, donat cas que així consten en les esmentades convocatòries, amb els imports que s'hi assenyalen.  
No podran adquirir-se despeses en fase AD o ADOK pels conceptes detallats en aquest apartat, si no és mitjançant el document comptable mixt, que recull la regla 32 de l'Ordre de 12 de desembre de 1994, de la Conselleria d'Economia i Hisenda, sobre gestió i registre comptable de les operacions d'administració i execució del pressupost de la Generalitat Valenciana tal com s'hi indica per als documents RA/...  
2.2 Despeses de personal  
a) A l'efecte del seguiment de les plantilles i l'evolució dels costos de personal, els òrgans responsables d'elaboració de les nòmines, trametran mensualment a la Direcció General de Pressupostos, simultàniament amb els suports informàtics per al seu pagament, la informació que es concreta en l'annex I. La tramesa d'aquesta informació es realitzarà en suport informàtic i serà requisit inexcusable per a procedir a l'ordre de pagament de les nòmines.  
b) El crèdit disponible en cada programa pressupostari resultant de la comptabilització de la projecció de la nòmina de gener, romandrà en l'article 10, i constituirà la dotació financera per a la cobertura anual de vacants en la relació de llocs de treball, les previsions sobre perfeccionament de triennis del personal adscrit al programa pressupostari, i també les dotacions per a substitucions per vacances reglamentàries en els casos que corresponga, d'acord amb el contingut d'aquesta ordre.  
c) De la gestió dels articles del Capítol I  
c.1) Article 10. Dotació financera  
A càrrec de la dotació financera de l'article 10 s'efectuaran els documents MC necessaris per a atendre les modificacions retributives del personal, i també les substitucions (excepte les imputables a l'article 17, que es generen per ILT) i la cobertura de vacants pressupostades. L'estimació econòmica dels mencionats documents inclourà el cost social corresponent, i la seua projecció des del naixement de l'obligació fins al 31 de desembre de 1995. Aquesta dotació financera tindrà com a destinació, els articles operatius 11, 12, 14, 15, 16 i 17 si s'escau, del mateix programa pressupostari.  
Ocupar-se dels triennis del personal que es produesquen durant l'exercici, i les reclassificacions de llocs de treball ocupats, des de la data d'efecte fins a l'acabament de l'exercici. El MC inclourà la quota d'empresa de la seguretat social i tindrà com a destinació els articles 11 i 12 del mateix programa pressupostari.  
c.2) Article 15. Altres despeses de personal sanitari  
A càrrec d'aquest, s'atendran les despeses pels conceptes de guàrdies, incentius variables, programes especials i plus de festivitat i nocturnitat de la Direcció General del Servei Valencià de Salut.  
Aquests pagaments es realitzaran, amb independència del grup de personal a què pertoquen, amb imputació comptable als següents crèdits operatius:  
Guàrdies 159,70  
Incentius variables i PE 159,80  
Plus festivitats-nocturnitat 159,90  
La introducció en nòmina dels imports corresponents a aquests conceptes requerirà, a l'inici de l'exercici, la projecció anual de la previsió a què aquestes despeses pugen, mitjançant l'adquisició comptable en document RA, la qual no podrà ser inferior a l'import del total disposat, per aquests conceptes, durant l'exercici 1994, més un 3,5% sobre aquesta quantitat.  
c.3) Article 16. Contractacions i nomenaments per substitució  
S'atribueixen a l'article 16 les contractacions temporals i nomenaments interins, per a substitucions de personal per vacances.  
En aquells casos que siga necessari per al manteniment dels serveis la substitució del personal que ocupe llocs d'atenció directa, l'òrgan gestor trametrà a la Direcció General de Pressupostos, el pla de vacances del personal objecte de substitució, la valoració del qual constituirà la dotació inicial de l'article 16. Aquesta dotació tindrà com a finalitat, atendre les retribucions i el cost de la quota d'empresa de la seguretat social del personal objecte de contractació temporal o nomenaments a causa de vacances o permisos amb dret a retribució, quan siga procedent.  
El cost de l'esmentat pla de vacances haurà de ser finançable per les disponibilitats pressupostàries del capítol I i la seua dotació serà limitadora amb caràcter general.  
Els conceptes i subconceptes pressupostaris operatius en què s'imputaran els costos d'aquestes substitucions seran els següents: 161.10 per a retribucions bàsiques, 161.80 per a retribucions complementàries i 162.10 per al cost de la quota d'empresa de la seguretat social.  
c.4) Article 17.1 Contractacions i substitucions del personal en situació d'incapacitat laboral transitòria.  
1) Sols podran autoritzar-se substitucions de personal derivades de ILT, fins a la quantia consignada en el crèdit corresponent, en els llocs d'atenció directa següents:  
- Personal dels centres dependents de la Direcció General del Servei Valencià de Salut, sanitari i no sanitari amb funcions d'atenció directa al públic i a malalts tant en centres d'atenció primària com especialitzada o en centres hospitalaris.  
- Personal dels centres de formació professional ocupacional dependents de la Conselleria de Treball i Afers Socials en aquells casos que siga estrictament necessari per a la prestació del servei.  
- Personal dels centres dependents de l'Institut Valencià de Serveis Social, sanitari i no sanitari amb funcions d'atenció al públic en aquells casos que siga estrictament necessari per a la prestació del servei.  
- Personal docent dels centres d'ensenyament dependents de la Conselleria d'Educació i Ciència. Per al personal pertanyent al catàleg de llocs amb destinació en aquests centres docents, en aquells casos que siga estrictament necessari per a la prestació del servei.  
- Personal de la Conselleria d'Agricultura i Pesca en llocs de treball d'inspecció pecuària.  
- Personal en llocs amb funcions de vigilància forestal i de parcs naturals quan siga imprescindible la substitució.  
2) La inclusió d'aquest personal en nòmina s'efectuarà sempre ateses les següents regles:  
- Les retribucions d'aquest personal es faran efectives per mesos vençuts. Per això, s'inclouran en la nòmina les substitucions realitzades en el mes anterior, mitjançant comunicat d'alta i baixa pels dies d'aquest mes durant els quals realitzà la substitució.  
- Les retribucions corresponents a les parts proporcionals de les pagues extraordinàries i dies de vacances que no s'hagueren satisfet, es faran efectives en finalitzar la substitució per a la qual van ser contractats o nomenats.  
3) Els conceptes i subconceptes pressupostaris operatius als que s'atribuiran els costos d'aquestes substitucions seran els següents: 171.10 per a retribucions bàsiques, 171.80 per a retribucions complementàries, i 175.10 per al cost de la quota d'empresa de la Seguretat Social.  
En aquells casos on no hi haja dotació inicial de l'article 17, s'efectuaran els MC+ necessaris a càrrec dels ingressos produïts com a conseqüència de prestacions delegades de la Seguretat Social. Amb aquesta finalitat, la Intervenció General formalitzarà un manament d'ingrés en el concepte «Reintegraments ILT» a càrrec de la rúbrica corresponent de fons extrapressupostaris.  
d) Hores extraordinàries, gratificacions extraordinàries i cursos de perfeccionament.  
Els òrgans competents de cada conselleria trametran a la Conselleria d'Economia i Hisenda la previsió del cost de les hores extraordinàries, gratificacions extraordinàries i cursos de perfeccionament del personal (i es calcularà en els dos primers casos la quota empresarial a la Seguretat Social) a fi i efecte de procedir a la transferència de crèdits del capítol II al capítol I per l'import necessari per a atendre aquesta despesa amb destinació als articles 10 i 13, segons corresponga.  
2.3 Transferències corrents i de capital  
2.3.1 El crèdit dels capítols quart i seté de cada programa, es gestionarà a través de les línies de subvenció incloses en l'annex de transferències corrents i de capital. S'atendrà per línia de subvenció, tant en el capítol quart com en el seté, l'actuació o conjunt d'actuacions que a través d'ajudes a tercers i independentment de la naturalesa d'aquests, té per objecte la consecució d'un objectiu concret en cada programa pressupostari.  
En aquest sentit, pel que es refereix als beneficiaris en les línies genèriques, aquests han d'entendre's com una relació no exhaustiva d'aquests, sent les normes específiques les que, atesos els principis de publicitat, concurrència i objectivitat, regulen, determinen i concreten els possibles beneficiaris.  
La comptabilització de les diferents fases d'execució de cadascuna de les línies de subvenció, comportarà l'obertura prèvia de sublínies que contindran necessàriament una descripció diferenciada de la que ja figura en la corresponent línia de subvenció, i quant a les transferències de capital ajustada a criteris de territorialitat, d'acord amb les instruccions que per aquest efecte es dicten per la Conselleria d'Economia i Hisenda.  
2.3.2 Sense perjudici del règim de competències en matèria de modificacions de crèdit de les entitats autònomes, aquestes hauran de sol·licitar, amb caràcter previ, el corresponent expedient de modificació de crèdit de la conselleria matriu de què depén, quan com a conseqüència de reajustaments en l'aplicació del finançament rebut, s'altere l'origen que va motivar la subvenció.  
2.3.3 El règim de gestió de les línies de subvenció s'ocuparà dels següents criteris:  
- Les subvencions de caràcter genèric hauran de sotmetre's als criteris de publicitat, concurrència i objectivitat, sense que puga diferenciar-se a càrrec de les línies que les articulen cap sublínia que no s'haja sotmés a aquests criteris.  
- Les convocatòries corresponents a subvencions incloses en el pressupost inicial, hauran d'estar publicades en el Diari Oficial de la Generalitat Valenciana durant el primer trimestre de l'exercici. S'exceptuen d'allò anterior, aquelles subvencions genèriques que pel seu caràcter estrictament estacional, no puguen ser objecte de convocatòria durant aquest període.  
- Les subvencions a què fa referència l'article 45, c), del text refós de la Llei d'Hisenda Pública de la Generalitat Valenciana, constituiran una línia independent per programa pressupostari, on hauran de diferenciar-se sublínies específiques per beneficiari.  
- Les ajudes regulades en l'article 45,d), de l'esmentat text refós, hauran de tramitar-se a través del corresponent expedient de modificació pressupostària que implicarà necessàriament la inclusió, en l'annex de transferències corrents corresponents, de tantes línees de subvenció com ajudes es concedesquen.  
- Les transferències corrents o de capital que es concerten a través de convenis constituiran, amb caràcter general, una línia independent. No obstant això, hi cabran les següents excepcions:  
a) Supòsits en què prèviament existira una actuació administrativa subjecta a publicitat, concurrència o objectivitat, en les que podran constituir-se sublínies independents.  
b) Supòsits en què hi haja conveni marc o que l'homogeneïtat en la naturalesa, objecte o fins dels convenis aconselle l'existència d'una única línia en què es diferencien sublínies específiques per a cada beneficiari.  
2.4 Inversions reals  
El crèdit del capítol sisé de cada programa es gestionarà a través dels projectes inclosos en l'annex d'inversions reals ajustats a la tipologia que figura com a annex a la Llei 13/1994.  
A aquest efecte, els documents RA «reserva de crèdit per a autorització de despeses», que tindran com a funció el fet de possibilitar la iniciació dels tràmits administratius necessaris fins a arribar a la fase d'execució de la despesa, es realitzaran en cadascun dels projectes que s'han de seleccionar de l'annex d'inversions.  
La comptabilització de les següents fases d'execució de cadascun dels projectes seleccionats, comportarà l'obertura prèvia de subprojectes identificats territorialment, tant en la seua denominació com en el codi territori corresponent, tot això, d'acord amb el que disposa la Circular de 27 de febrer de 1992, de la Direcció General d'Economia.  
La realització d'obres de conservació i manteniment, el pressupost de la qual no excedesca d'un milió de pessetes, o de cinc milions de pessetes en els supòsits d'obres de conservació o manteniment conseqüència de l'execució de plans de carreteres o del programa d'aplicació de la LOGSE, els subministraments menors, les procedents d'obligacions d'exercicis tancats validades o degudament adquirides, i també aquells casos que expressament s'hi indique, no requeriran per a la gestió la fase prèvia RA «reserva per a l'autorització».  
3. Del seguiment dels crèdits  
3.1 Del seguiment de l'execució de l'estat de les despeses  
Seran objecte de revisió i seguiment singular per la Direcció General de Pressupostos, els crèdits de l'estat de les despeses següents:  
a) Les subvencions genèriques les convocatòries de les quals no hagen estat publicades en el DOGV durant el primer trimestre de l'exercici.  
b) les subvencions nominatives que no es troben en fase d'execució durant el primer semestre de l'exercici.  
c) Els projectes d'inversió no adjudicats durant el primer semestre de l'exercici.  
3.2 Del seguiment del procés d'obertura de subprojectes i sublínies.  
Per tal de garantir l'aplicació dels criteris establerts en aquesta ordre, la Direcció General de Pressuposts procedirà a la revisió i anàlisi de la denominació i territorialitat dels subprojectes i sublínies oberts, i pot establir els mecanismes correctors preventius que estime oportuns.  
3.3 Del seguiment de l'execució de l'estat d'ingressos afectes.  
Amb relació a l'estat d'ingressos les conselleries hauran de trametre a la Direcció General de Tributs i Tresor, a l'efecte de la revisió posterior, la següent documentació:  
a) Aquelles que gestionen programes finançats totalment o parcialment per ingressos dels capítols III, V i VI, en finalitzar cada trimestre i per donar compliment a allò que disposa l'article 18 de la Llei 13/1994, de Pressupostos de la Generalitat Valenciana per a 1995, una memòria que justifique l'estat d'execució d'aquests ingressos.  
b) Les que gestionen subvencions finalistes, una vegada finalitzat el primer trimestre, la relació d'assignacions que resulten de la distribució territorial prevista en l'article 153 del text refós de la Llei General Pressupostària, i també els fons que com a resultat de la seua execució en l'exercici anterior, tindran la consideració de tresoreria en origen.  
3.4 De les mesures d'ajustament  
Com a conseqüència de la revisió efectuada, el conseller d'Economia i Hisenda podrà, d'acord amb el que disposa l'article 20 apartat b) de la Llei 13/1994, adoptar les mesures d'ajustament de crèdits que estime necessàries, i acordar la redistribució, a través del programa Despeses Diverses, d'aquells crèdits que derivats de l'anàlisi del seguiment considere oportuns.  
4. Dels crèdits destinats a fons condicionats  
4.1 La conselleria d'Economia i Hisenda podrà, d'ofici, determinar la no disponibilitat dels crèdits destinats a fons condicionats, a fi de controlar la seua gestió.  
L'import retingut podrà ser inferior a la totalitat dels fons condicionats subjectes a control, per tal que part d'aquests fons estiguen a disposició dels òrgans gestors perquè aquests puguen iniciar l'execució de les despeses corresponents, sense haver de complir més tràmits que els aplicables a la resta de les despeses de la mateixa naturalesa.  
Així mateix, amb caràcter previ i independent de la tramitació de les sol·licituds d'anul·lació de la retenció, l'execució de les despeses corresponents a fons condicionats podrà realitzar-se a càrrec dels crèdits disponibles.  
Els serveis econòmics de cada conselleria sol·licitaran l'anul·lació total o parcial de la retenció a la Direcció General de Pressupostos, mitjançant la tramesa de la documentació que garantesca l'executabilitat de les partides esmentades d'acord amb els condicionaments que li siguen aplicables.  
4.2 En cas d'actuacions cofinançades pels fons estructurals de la UE i altres iniciatives comunitàries, la documentació mencionada en el paràgraf anterior serà tramesa a la Direcció General d'Economia, la qual tramitarà, si és procedent, l'anul·lació de la corresponent retenció.  
La Direcció General d'Economia podrà requerir a les entitats autònomes i empreses públiques de la Generalitat Valenciana que retinguen els fons destinats a actuacions cofinançades. La utilització dels fons retinguts s'efectuarà després de l'informe favorable de la Direcció General d'Economia, on es valorarà si les actuacions proposades compleixen els requisits exigits.  
La Direcció General d'Economia podrà requerir dels organismes gestors d'actuacions cofinançades, tota la informació necessària que possibilite el compliment dels requisits exigits per la UE.  
5. De les modificacions pressupostàries  
5.1 De les modificacions en els crèdits inclosos en l'agrupació de romanents.  
La Conselleria d'Economia i Hisenda analitzarà l'execució dels crèdits comptabilitzats en l'agrupació de romanents i, en aquells supòsits en què es donarà per extingit o ajornat el compromís que se'n deriva, procedirà a l'anul·lació dels corresponents saldos.  
Les disponibilitats obtingudes es transferiran d'ofici per la Conselleria d'Economia i Hisenda al programa 462.60 Despeses Diverses de la secció 20.  
5.2 De les modificacions per habilitació o suplement de crèdit per a interessos de demora  
5.2.1 La Conselleria d'Economia i Hisenda, d'acord amb el que disposa l'article 43 del text refós de la Llei d'Hisenda Pública de la Generalitat Valenciana, efectuarà d'ofici les modificacions oportunes que permeten l'habilitació o el suplement de crèdit per al pagament d'interessos de demora en cada programa pressupostari, a càrrec del capítol II del programa afectat, per l'import dels interessos de demora produïts, tret que, per inexistència de crèdit disponible, a proposta de la conselleria afectada o d'ofici, es determine una altra font de finançament.  
5.2.2 La tramitació d'interessos de demora a instància de part se sol·licitarà a la Intervenció General, a través de la qual, si escau, se seguirà el que preveuen els punts anteriors.  
5.2.3 La Direcció General de Pressupostos efectuarà l'habilitació o l'augment, o ambdues coses, d'aquests crèdits a instància de la Intervenció General, amb prioritat sobre qualsevol altra obligació pendent, quan els interessos de demora que s'han de tractar, siguen conseqüència de sentències judicials en ferm.  
5.3 De les modificacions per generació o anul·lació de crèdits, o per totes dues.  
Complementàriament al que preveu amb caràcter general aquesta ordre, les propostes de generació o anul·lació de crèdits, o de totes dues, que s'indiquen a continuació inclouran la següent documentació:  
a) Per transferències de caràcter finalista.  
- Documentació justificativa de l'existència del dret a l'ingrés i del seu origen. Haurà de documentar-se si en relació amb aquests ingressos hi ha fons sense justificar resultants d'exercicis anteriors, considerats com situació de tresoreria en l'origen per a la concessió de noves subvencions.  
- Justificació en l'informe de l'oficina pressupostària que els crèdits de despesa la generació dels quals es proposa, garantesca la consecució dels fins objecte de l'ingrés, o bé justificació que les despeses per a aquesta actuació s'han realitzat prèviament amb fons propis.  
- Quan l'assignació definitiva per a fons finalistes diferesca de l'import pressupostat, les conselleries responsables de la seua gestió hauran de proposar els corresponents ajustaments en l'estat de despeses.  
b) Per taxes i altres ingressos.  
Les propostes de generació o anul·lació de crèdits, o de totes dues, derivades dels estats de recaptació hauran d'incloure la memòria actualitzada que fa referència aquesta ordre.  
5.4 De les modificacions tècniques.  
El conseller d'Economia i Hisenda podrà, d'ofici o a instància de la conselleria interessada, segons el que disposa l'article 38 de la Llei 13/94 de Pressupostos de la Generalitat Valenciana, acordar les modificacions tècniques en l'estructura, contingut i distribució dels crèdits del pressupost, sempre que no afecten a la quantia global de les dotacions autoritzades i que es deriven de les reorganitzacions administratives o competències acordades pels òrgans competents i aquelles que resulten necessàries per a obtenir una adequada imputació comptable.  
5.5 De les modificacions en els objectius dels programes pressupostaris.  
Tota alteració en la relació d'objectius previstos per a cada programa pressupostari, requerirà l'autorització del Consell, tret d'aquelles que s'originen per generacions o anul·lacions de crèdits, en aquest cas serà competent per a la seua autorització la Conselleria d'Economia i Hisenda.  
Les modificacions mencionades es proposaran:  
a) Compreses en la documentació de les propostes de modificació de crèdits.  
b) Com a propostes específiques, davant la Conselleria d'Economia i Hisenda sota l'epígraf «Modificació dels objectius del programa...».  
5.6 De les modificacions en els annexos de línies de subvenció i projectes d'inversió.  
5.6.1 En els annexos de línies de subvenció.  
a) La creació o supressió en la relació de línies de subvenció de cada programa, requerirà, a proposta de la Conselleria d'Economia i Hisenda, autorització del Consell.  
Com a excepció a l'anterior, la Conselleria d'Economia i Hisenda podrà autoritzar:  
- Les derivades d'actuacions finançades amb fons condicionats, com a conseqüència de generacions o anul·lacions de caràcter finalista.  
- Les previstes en plans o programes sectorials prèviament aprovats pel Consell.  
- Les corresponents a la gestió prevista en l'article 45 c) de la Llei d'Hisenda Pública de la Generalitat Valenciana.  
- Aquelles que, en virtut del que disposen els articles 45 b), 46,1 del text refós de la Llei d'Hisenda Pública de la Generalitat Valenciana i l'article 38 de la Llei de Pressupostos per a 1995 tinguen per objecte la subscripció de convenis. Per a aquest efecte, la proposta de creació de la línia corresponent, haurà d'incloure necessàriament el projecte de conveni que s'haja de subscriure i tots aquells informes de caràcter preceptiu que hagen d'acompanyar l'esmentat projecte.  
- Les que tinguen per finalitat l'agregació o desagregació, o totes dues finalitats, de línies ja existents, atesos la seua naturalesa i objecte.  
- Les derivades de modificacions tècniques per imputació comptable, i també la variació de les dades descriptives de les línies de subvenció.  
b) Correspondrà a les conselleries interessades autoritzar les variacions en la consignació prevista per a les línies de subvenció que, no tenint caràcter nominatiu, figuren en els annexos, amb els límits fixats en la Llei de Pressupostos per a 1995, i les modificacions derivades d'obligacions d'exercicis anteriors degudament adquirides o validables.  
5.6.2 De la inclusió de projectes addicionals en els annexos d'inversions.  
a) Les propostes, després de l'ajustament a la tipologia d'inversions previstes en l'annex corresponent, es trametran a la Direcció General de Pressupostos conjuntament o separadament de les propostes de modificació de crèdits que, si és procedent, comportaran. Serà suficient la resolució favorable de la Conselleria d'Economia i Hisenda per a la incorporació al corresponent annex dels nous projectes proposats quan es deriven de:  
- Actuacions finançades amb fons finalistes  
- Plans o programes sectorials prèviament aprovats pel Consell  
- Obres de reparacions menors  
- Dotació de mitjans materials necessaris per al manteniment del nivell de prestació de serveis administratius  
b) Serà suficient la tramesa de la resolució de la conselleria interessada que autoritze la reobertura de projectes d'inversió, després de l'ajustament amb la tipologia, existents en exercicis anteriors derivada de compromisos pendents.  
5.6.3 De les actualitzacions de les dades estimatives dels annexos d'inversions reals i operacions financeres d'inversió  
Les dades relatives al cost total estimat per projecte i la seua distribució en anualitats podran ser actualitzades per cada conselleria,i es mantindrà, en tot cas, l'equilibri entre la dotació del capítol VI i el sumatori de les estimacions de l'anualitat 1995, mitjançant les compensacions necessàries.  
5.7 De les modificacions en la destinació expressa dels crèdits per a transferències  
5.7.1 A l'efecte del que disposa l'article 37 d) de la Llei 13/1994, quan el Consell autoritze modificacions per creació, supressió o variació, o totes dues, dels imports de línies de subvenció nominatives, s'entendrà que porten implícita l'afectació o desafectació, o ambdues coses, al beneficiari que figure en les línies objecte de modificació.  
5.7.2 Tota proposta de desafectació de subvencions haurà d'incloure documentació justificativa que no existeix el dret a la seua percepció.  
5.7.3 L'establiment de les esmentades modificacions correspondrà en tot cas a la Conselleria d'Economia i Hisenda.  
5.8 De la tramitació de les propostes de modificacions de crèdit davant la Conselleria d'Economia i Hisenda.  
5.8.1 De la iniciació i tramesa.  
a) Les propostes de modificació de crèdits seran iniciades pels òrgans responsables de la gestió i execució dels programes pressupostaris corresponents, i es trametran a la Direcció General de Pressupostos per les Secretaries Generals mitjançant documentació original, a la qual s'acompanyarà còpia d'ofici de tramesa, amb el justificant de recepció corresponent que aquest ha estat tramés a la Intervenció Delegada d'aquest òrgan gestor.  
b) Prèviament a la remissió abans esmentada, es facilitarà còpia d'aquestes a la Intervenció Delegada, perquè en prenga coneixement i als efectes oportuns.  
c) A la recepció de les propostes per la Direcció General de Pressupostos, es podran establir mecanismes comptables que garantesquen la disponibilitat dels crèdits que s'hauran de minorar durant la tramitació d'aquestes.  
d) Si fent ús de les seues atribucions, la Conselleria d'Economia i Hisenda inicia una modificació en els crèdits d'una conselleria determinada, li comunicarà aquesta iniciació i obtindrà, si escau, un informe de l'oficina pressupostària corresponent.  
5.8.2 De la documentació i contingut de caràcter general.  
Els expedients de modificació de crèdits, sense perjudici de la documentació que calga, contindran necessàriament:  
a) Proposta del conseller o autoritat en qui hagués delegat reglamentàriament, havent de quedar-hi, almenys, identificats el tipus de modificació i els imports globals per programes afectats.  
b) Un informe de l'oficina pressupostària, necessàriament subscrit per un dels seus responsables i que contindrà els següents punts:  
- origen i necessitat de la modificació  
- justificació d'aquesta pel que fa a modificacions pressupostàries ja tramitades, que haguesen afectat als crèdits mateixos que es propose modificar.  
- incidència en els objectius del programa  
Es raonarà en aquest punt la incidència de la modificació en el compliment dels objectius.  
- Estudi i proposta de finançament  
Quan es tracte de propostes de generació o anul·lació de crèdits, s'exposarà detalladament la font de finançament, la qual ineludiblement farà referència a la documentació que com a justificant s'adjunte com a annex a l'expedient.  
Quan es tracte de minoració de despeses, es justificarà la seua disponibilitat per la inexistència de compromisos pendents o la no vinculació a finançament condicionat, o per totes dues coses.  
5.9 De la documentació i contingut general en expedients de modificació de competència de les conselleries  
5.9.1 Els expedients de modificació de crèdits resolts, sense perjudici d'aquella documentació complementària que es considere oportuna, contindran necessàriament la resolució, degudament motivada, del conseller corresponent autoritzant la modificació.  
5.9.2 Amb caràcter previ a l'autorització de modificació del conseller corresponent que estableix el punt 5.9.1 anterior, la intervenció delegada, emetrà informe sobre la procedència de l'expedient tramitat. Donat cas que aquest informe resultara de discrepància, es trametrà aquesta, amb la documentació corresponent, a la Direcció General de Pressupostos, per a la tramitació.  
5.10 De la codificació dels expedients.  
Tot expedient es numerarà en la conselleria mateix que l'haja expedit, i s'ajustarà a la següent expressió numèrica: -.--95--, de manera que els dos primers dígits expressaran la secció afectada, els tres dígits següents ordenaran el nombre d'expedients tramesos per aqueixa secció (001, 002, 003, ...) de manera que la Conselleria d'Economia i Hisenda els rebrà amb numeració correlativa; i els tres últims dígits els completarà la Direcció General de Pressupostos, i indicarà amb aquests el número que ocupa en el total d'expedients tramesos per a totes les seccions.  
5.11 De la comunicació de l'execució de les modificacions  
La Direcció General de Pressupostos trametrà pel sistema de telefax la corresponent resolució de la Conselleria d'Economia i Hisenda o el document acreditatiu de l'aprovació pel Consell i també, si s'escau, la identificació dels assentaments comptables dels documents MC corresponents, tant per als dos casos anteriors com per als supòsits de resolució de la conselleria interessada.  
6. Disposició derogatòria.  
Queda derogada l'Ordre de 28 de gener de 1994, de la Conselleria d'Economia i Hisenda, i també totes les disposicions d'igual o inferior rang que s'oposen al que disposa aquesta ordre.  
7. Del desplegament d'aquesta ordre.  
S'autoritza a la Intervenció General i a la Direcció General de Pressupostos que dicten les instruccions que siguen necessàries per a l'aplicació del que disposa aquesta ordre. S'autoritza a la Direcció General de Pressupostos que actualitze i desenrotlle, si és procedent, la tipologia de projectes d'inversió que es recull en l'annex corresponent que figura en la Llei 13/94.  
València, 1 de febrer de 1995  
El conseller d'Economia i Hisenda,  
AURELIO MARTíNEZ ESTEVEZ


Còpia Permalink ELI